b'\n_START_ARTICLE_\nTore ng Belem\n_START_PARAGRAPH_\nAng Tore ng Belem (Portuges: Torre de Bel\xc3\xa9m, bigkas: be-LEYNG; Ingles: Belem Tower) o ang Tore ni San Vicente (S\xc3\xa3o Vicente) ay isang matatag na toreng matatagpuan sa distrito ng Bel\xc3\xa9m sa Lisboa, Portugal. Ito ay isang Pandaigdigang Pamanang Pook ng UNESCO (kasama ng kalapit nitong Monasteryo ng mga Heronimos) dahil sa mahalagang papel na ginampanan nito noong Panahon ng Pagtuklas. Ang tore ay pinasimulan ni haring Juan II bilang bahagi ng sistemang pandepensa sa bibig ng Ilog Tajo at bilang isang makahulugang entrada patungo sa Lisboa.'